**Система за Вход/Изход (Entry/Exit System - EES)**

**Какво е EES?**

Системата за Вход/Изход (EES) е европейска информационна система, която ще автоматизира процеса по регистриране на данните за граждани на трети страни, влизащи в и излизащи от Шенгенското пространство. Тя ще записва информация като дата и място на преминаване на границата, както и откази за достъп до Шенгенското пространство. Целта на EES е да направи по-лесно и ефективно контролирането на движението на хора през границите, като подпомогне борбата с нелегалната имиграция и престъпността. EES насърчава споделянето на информация в реално време, като гарантира, че граничните контролни органи на територията на ЕС разполагат с точната информация в точното време.

**За кого не се прилага EES?**

На основаниечлен 2, параграф 3 от Регламент (ЕС) 2017/2226 EES не се прилага за:

1. граждани на трети страни, които са членове на семейството на гражданин на Съюза, за когото се прилага Директива 2004/38/ЕО, и които притежават карта за пребиваване съгласно посочената директива, независимо дали придружават или се присъединяват към този гражданин на Съюза;
2. граждани на трети страни, които са членове на семейството на гражданин на трета страна, независимо дали придружават или се присъединяват към този гражданин на трета страна, когато:
* този гражданин на трета страна се ползва от правото на свободно движение, равностойно на това на граждани на Съюза по силата на споразумение между Съюза и неговите държави членки, от една страна, и трета държава, от друга страна, и
* тези граждани на трети страни, притежават карта за пребиваване съгласно Директива 2004/38/ЕО или разрешение за пребиваване съгласно Регламент (ЕО) № 1030/2002;
1. притежатели на разрешения за пребиваване, посочени в член 2, точка 16 от Регламент (ЕС) 2016/399, различни от посочените в букви а) и б) от настоящия параграф;
2. граждани на трети страни, упражняващи правото си на мобилност в съответствие с Директива 2014/66/ЕС на Европейския парламент и на Съвета (1) или Директива (ЕС) 2016/801 на Европейския парламент и на Съвета (2);
3. притежатели на визи за дългосрочно пребиваване;
4. граждани на Андора, Монако и Сан Марино, както и притежатели на паспорт, издаден от града държава Ватикан;
5. лица или категории лица, които са освободени от гранични проверки или се ползват от специфични правила във връзка с граничните проверки, както е посочено в член 6а, параграф 3, буква ж) от Регламент (ЕС) 2016/399;
6. лица или категории лица, посочени в член 6а, параграф 3, букви з), и), й) и к) от Регламент (ЕС) 2016/399.

**Какви данни се събират и обработват във връзка с EES?**

От гледна точка на защита на личните данни, EES поставя сериозен акцент върху прозрачността и сигурността. Личните данни, които ще се събират и съхраняват в системата, включват биометрични данни като пръстови отпечатъци и лицево изображение, както и данни от паспорти и визи. По-конкретно EES събира, записва и съхранява:

* данни, посочени в документи за пътуване (напр. пълно име, дата на раждане и др.);
* дата и място на всяко влизане и излизане;
* изображение на лицето и пръстови отпечатъци („биометрични данни“);
* информация дали достъпът е отказан.

На базата на събраните данни биометричните шаблони ще бъдат създадени и съхранени в споделената услуга за биометрично съпоставяне. При отказ за предоставяне на биометрични данни достъпът на територията на европейските държави, използващи EES, ще бъде отказан.

Личните данни ще бъдат събирани и обработвани в съотвествие с Регламент (ЕС) 2016/679, като достъпът до тях ще бъде строго контролиран и ще бъде предоставян само на оправомощени органи. Продължителността на съхранение на данните ще бъде ограничена. Един от основните принципи на EES е минимизацията на данните – ще се събират само тези данни, които са необходими за постигането на целите на системата. Въведени са силни предпазни мерки за ефективна защита на личните данни, а именно:

* като гражданин на държава извън ЕС, за който се прилага EES, имате право да поискате достъп до вашите данни или да поискате коригиране, попълване или изтриване на данни, свързани с вас в EES;
* EES се контролира както от  Европейския надзорен орган по защита на данните (ЕНОЗД), така и от независими национални надзорни органи във всяка участваща държава;
* EES е разработен в съответствие с принципите за защита на данните при проектирането и по подразбиране;
* спазването на основните права и правилата за защита на данните изисква технологиите и информационните системи да бъдат добре проектирани и използвани правилно.

В допълнение, субектите на данни ще имат право на достъп до своите лични данни, както и на корекция или заличаване на неправилно записана информация. За да бъдат упражнени тези права, е необходимо субектът на данни да се свърже с администратор **на данни**(напр. субектът, отговорен за обработката на вашите данни) или **служител по защита на данните** във всяка от европейските страни, използващи EES (за предпочитане страните, до които субектът на данни е осъществил пътуване). Данните за контакт на националните органи за надзор и защита на данните в европейските държави, използващи EES, ще бъдат публикувани на следния интернет [адрес](https://travel--europe-europa-eu.translate.goog/ees/contact-details-european-countries-using-ees_en?_x_tr_sl=en&_x_tr_tl=bg&_x_tr_hl=bg&_x_tr_pto=wapp), след като EES започне да функционира.

**Как можете да подадете жалба относно вашите данни?**

Субектът на данни може да подаде жалба към:

* надзорен органна европейската държава, използваща EES, отговаряща за обработката на вашите данни (напр. ако смятате, че държавата е записала вашите данни неправилно);
* ЕНОЗД по въпроси, свързани с обработката на данни от европейски агенции.

**Повече информация относно EES можете да прочетете на следната** [**страница**](https://travel-europe.europa.eu/ees_en)**.**